Ai 6 di
Març la organizazion Fidelitas, braç zovanîl dal partît Fidesz al
guvier cumò in Ongjarie, al à tignût une manifestazion di proteste
a Budapest denant de sede ongjarese di Amnesty International. Daûr
di cheste iniziative al è il fat che intai rapuarts de organizazion
internazionâl su la Serbie si fevele di pas indenant inte tutele dai
dirits umans inte provincie de Voivodine e no si condanin invezit lis
intimidazions e lis violencis di stamp etnic cuintri di membris de
minorance ongjarese. I rapresentants di Fidelitas a acusin Amnesty
International di intervignî a pro di cualchi minorance, ma no di
dutis. La diretore de sezion ongjarese di Amnesty International,
Orsolya Jeney, e à sigurât che la organizazion e condane la
discriminazion di cualsisei minorance e che e calcole ogni at motivât
dal odi etnic un crimin une vore seri.
Font:
Politics.hu, 07/03/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn lus_Latn